Document ID: 31989R0098

KOMISSION ASETUS (ETY) N:o 98/89,
annettu 17 päivänä tammikuuta 1989,
oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 5 artiklan 5 kohdan,
sekä katsoo, että
oliivinviljelijät voivat puristuttaa oliivit muussa jäsenvaltiossa kuin tuotantojäsenvaltiossa; tukijärjestelmän soveltamiseksi moitteettomasti olisi säädettävä sen jäsenvaltion, jossa öljy tuotetaan, ja sen jäsenvaltion, josta oliivit ovat peräisin, välisestä hallinnollisesta yhteistyöstä; oliivien jalostamisen tehokkaan valvonnan takaamiseksi olisi tuen myöntämisen edellytyksenä oltava oliivien puristaminen hyväksytyssä myllyssä,
hallinnolliset ongelmat ovat viivästyttäneet oliivien ja öljyn tuotosten vahvistamista markkinointivuodeksi 1987/1988; tämän vuoksi olisi pidennettävä määräaikaa kyseiseen markkinointivuoteen liittyvien tukihakemusten jättämiselle,
kokemus on osoittanut, että tietty määrä järjestäytyneitä oliivinviljelijöitä ei ole kiinnostunut tuotantotukijärjestelmästä; liittojen rahoitusjärjestelmän soveltamiseksi moitteettomasti olisi kyseiset tuottajat jätettävä ottamatta huomioon tämän rahoituksen laskemista koskevissa yksityiskohtaisissa säännöissä,
teknisten vaatimusten ja hygieniavaatimusten noudattaminen on osoittautunut tarpeelliseksi oliiviöljyn saastumisen estämiseksi; tässä tarkoituksessa olisi säädettävä, että myllyjen hyväksymisen edellytyksenä on tuotteen laadun takaavien vaatimusten noudattaminen,
tarkastettavien järjestäytymättömien oliivinviljelijöiden lukumäärän määrittämisessä olisi otettava huomioon oliivinviljelyä koskevan rekisterin asteittainen käyttöönotto jäsenvaltioissa,
komission asetuksessa (ETY) N:o 3061/84(3), sellaisena kuin se on viimeksi muutettuna asetuksella (ETY) N:o 1337/88(4), säädetään, että jos on aihetta epäillä tosiasiallisesti tuotettua määrää, kyseisen jäsenvaltion on määritettävä tuotantokyvyn sekä oliivien ja öljyn kiinteämääräisten tuotosten perusteella tukeen oikeutettu määrä; on ilmennyt, että tietyissä tapauksissa, joissa on löydetty poikkeamia, kiinteämääräiseksi määritetty määrä oli suurempi kuin määrä, jolle tukea oli haettu; sen estämiseksi, että tietyt oliivinviljelijät eivät saa aiheettomia etuja, olisi säädettävä, että tukeen oikeutettava määrä ei missään tapauksessa saa olla suurempi kuin haettu määrä,
kokemus on osoittanut, että tietyissä jäsenvaltioissa toteutettu ATK-rekisteri ei vastaa haluttua tavoitetta; tämän epäkohdan korjaamiseksi olisi tarkennettava paremmin rekisterin vähimmäisominaisuudet; toteutettavien mukautusten vuoksi olisi säädettävä lisäajasta rekisterin valmiiksi saattamiselle,
moitteettoman hallinnon vuoksi olisi tarkennettava yksityiskohtaiset säännöt sen määrän laskemisesta, jonka tuki on vahvistettava sekä niiden tuottajien osalta, joille maksetaan kiinteämääräisesti, että niiden tuottajien osalta, joille maksetaan tosiasiallisesti tuotetun määrän perusteella; lisäksi olisi tarkennettava määräajat tuen maksamiselle, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3061/84 seuraavasti:
1 Lisätään 1 artiklaan 6 kohta seuraavasti:
"6 Jos kaikki tai osa oliivinviljelijän oliivintuotannosta puristetaan hyväksytyssä myllyssä, joka sijaitsee muussa jäsenvaltiossa kuin missä oliivit on korjattu, tukihakemus on jätettävä sen jäsenvaltion toimivaltaiselle toimielimelle, jossa öljy on tuotettu.
Tässä tapauksessa tarkastettuaan kyseisen myllyn kirjanpidon viimeksi mainitun jäsenvaltion on toimitettava tukihakemus sekä myllyn tarkastukseen liittyvät tiedot sille jäsenvaltiolle, josta oliivit ovat peräisin. Jäsenvaltion, jossa oliivit on korjattu, on maksettava tuotantotuki tarkistettuaan, että kaikki tuen myöntämiselle säädetyt edellytykset täyttyvät."
2 Lisätään 5 artiklan 4 kohtaan alakohta seuraavasti:
"Markkinointivuonna 1987/1988 tukihakemukset voidaan kuitenkin jättää viimeistään 20 päivänä tammikuuta 1989."
3 Lisätään 8 artiklan 1 kohtaan b alakohdan jälkeen alakohta seuraavasti:
"Edellä olevan a alakohdan soveltamiseksi huomioon otettavien tuottajajärjestöjen jäsenten lukumäärän määrittämiseksi otetaan huomioon ainoastaan jäsenet, jotka ovat jättäneet järjestölle vähintään yhden hakemuksen sen ajanjakson aikana, joka kattaa kuluvan markkinointivuoden ja kolme edeltävää markkinointivuotta."
4 Lisätään 9 artiklan 1 kohtaan virke seuraavasti:
"Myllyjen hyväksymiseksi jäsenvaltioiden on tarkistettava, että öljyn laadun ja puhtauden takaamiseksi tarvittavia edellytyksiä noudatetaan ja että haitalliset aineet, erityisesti liuottimet, eivät ole saastuttaneet öljyä."
5 Korvataan 10 artiklan 2 kohta seuraavasti:
"2 Asetuksen (ETY) N:o 2261/84 14 artiklan 4 kohdassa tarkoitetun tarkastuksen on kohdistuttava seuraavaan prosenttimäärään järjestäytymättömistä oliivinviljelijöistä:
- yksi prosentti alueilla, joissa komission asetuksessa (ETY) N:o 2276/79(*) säädetyn oliivinviljelyä koskevan rekisterin perustiedot ovat käytettävissä,
- neljä prosenttia muilla alueilla.
Näiden tarkastusten on kohdistuttava ensisijaisesti oliivinviljelijöihin, joiden tuotantokyvyssä on tapahtunut huomattavia muutoksia.
(*) EYVL N:o L 262, 18.10.1979, s. 11"6 Lisätään 10 a artikla seuraavasti:
"10 a artikla
Sovellettaessa asetuksen (ETY) N:o 2261/84 15 artiklan 3 kohtaa, tukeen oikeutettu öljymäärä sellaisen oliivinviljelijän osalta, joka on puristuttanut oliivin tuotantonsa kokonaan tai osittain kyseisessä myllyssä, ei saa olla suurempi kuin määrä, jolle on haettu tukea."
7 Korvataan 11 artikla seuraavasti:
"11 artikla
1 Tuottajajäsenvaltioiden on perustettava asetuksen (ETY) N:o 2261/84 16 artiklassa tarkoitettu ATK-rekisteri jäljempänä mainittujen määräaikojen ja vaatimusten mukaisesti.
Jäsenvaltioiden on syötettävä tähän rekisteriin oliivinviljelyä koskevassa rekisterissä olevat perustiedot heti, kun ne ovat käytettävissä. Perustietojen korjaukset on myös siirrettävä heti, kun ne ovat käytettävissä.
2 ATK-rekisterissä olevien kaikkien osien on oltava toimintakunnossa ennen 31 päivää lokakuuta 1990. Jäsenvaltioiden on lisäksi käytettävä tietoja tarkastuksia varten sitä mukaa kuin erityisiä rekisterejä perustetaan.
Tuottajajäsenvaltioiden on syötettävä tähän rekisteriin asetuksen (ETY) N:o 2261/84 16 artiklassa luetellut tiedot kustakin markkinointivuodesta heti, kun ne ovat käytettävissä.
3 ATK-rekisterin on täytettävä erityisesti seuraavat vaatimukset:
- sillä on oltava tarvittava muistitila kuluvaa markkinointivuotta ja neljää edeltävää markkinointivuotta koskevien kaikkien tietojen tosiaikaiseen varastoimiseen. On säädettävä näitä neljää markkinointivuotta edeltävien kolmen markkinointivuoden arkistomateriaalin varastoinnista.
- sen on mahdollistettava tosiaikainen pääsy perustietoihin ja tuotantotietoihin, jotka koskevat palstaa, hallinnollista perusyksikköä, oliivinviljelijää, tuottajajärjestöä tai myllyä. Oliivinviljelijöiden ja myllyjen tunnistuskoodien on oltava pysyviä.
4 Jäsenvaltioiden on toimitettava komissiolle puolivuotiskertomukset, jotka koskevat rekisterin perustamistöiden edistymisen vaihetta.
Komission edustajat voivat tarkistaa paikan päällä töiden edistymisen vaiheen sekä järjestelmän toiminnan ja tehokkuuden."
8 Korvataan 12 artiklan 2 kohdan e alakohta seuraavasti:
"e) keskimääräinen neitsytoliiviöljytuotanto 100 kilogrammaa oliiveja kohti."
9 Lisätään 12 a ja 12 b artikla seuraavasti:
"12 a artikla
1 Jokaisen oliivinviljelijän osalta tukeen oikeutettu määrä on:
- tuottajien osalta, joiden tuki myönnetään kiinteämääräisenä asetuksen N:o 136/66/ETY 5 artiklan 2 kohdan toisen luetelmakohdan mukaisesti, samansuuruinen kuin öljymäärä, joka on tuloksena asetuksen (ETY) N:o 2261/84 2 artiklan 4 kohdan toisen alakohdan soveltamisesta ja jota on lisätty siinä määrin kuin tämän asetuksen 13 artiklassa säädetään,
- niiden järjestäytyneiden tuottajien osalta, joille tuki myönnetään tosiasiallisesti tuotetun määrän perusteella asetuksen N:o 136/66/ETY 5 artiklan 2 kohdan ensimmäisen luetelmakohdan mukaisesti, samansuuruinen kuin tosiasiallisesti tuotettu neitsytoliiviöljymäärä, jota on lisätty siinä määrin kuin tämän asetuksen 13 artiklassa säädetään. Asetuksen (ETY) N:o 2261/84 7 tai 15 artiklassa tarkoitetuissa tapauksissa jäsenvaltio kuitenkin määrittää tukeen oikeutetun määrän edellä tarkoitettujen säännösten mukaisesti.
2 Edellä tarkoitetun tosiasiallisesti tuotetun määrän määrittämiseksi interventioelimen tai tukijärjestelmän hallinnosta vastaavan muun toimielimen on otettava huomioon erityisesti:
- oliivinviljelyä koskevan rekisterin perustiedot tuotantokyvyn osalta. Alueilla, joita rekisteri ei vielä kata, käytetään asetuksen (ETY) N:o 2261/84 3 artiklassa tarkoitetussa viljelyilmoituksessa olevia tietoja sekä tarvittaessa tehtyjen tarkastusten tuloksia,
- ATK-rekisterissä olevat tuotantotilannetta koskevat tiedot sekä asetuksen (ETY) N:o 2261/84 mukaisesti tehtyjen tarkastusten tulokset kyseiseltä markkinointivuodelta.
3 Asetuksen (ETY) N:o 2261/84 17 a artiklan 2 kohdassa tarkoitetun tosiasiallisen tuotannon vahvistamiseksi asianomaisten jäsenvaltioiden on ilmoitettava komissiolle viimeistään kutakin markkinointivuotta seuraavana 31 päivänä maaliskuuta kussakin jäsenvaltiossa tukeen oikeutettu määrä.
12 b artikla
1 Oliivien ja öljyn tuotosten vahvistamisen jälkeen jäsenvaltion on maksettava tuotantotuki tuottajille, joiden keskimääräinen tuotanto on pienempi kuin asetuksen N:o 136/66/ETY 5 artiklan 2 kohdan ensimmäisessä luetelmakohdassa mainittu määrä, 90 päivän kuluessa asetuksen (ETY) N:o 2261/84 3 artiklan 6 kohdassa säädettyjen tietojen esittämisestä.
2 Jäsenvaltion on maksettava tuesta jäljelle jäänyt osa tuottajille, joiden keskimääräinen tuotanto on suurempi kuin asetuksen N:o 136/66/ETY 5 artiklan 2 kohdan ensimmäisessä luetelmakohdassa mainittu määrä, 90 päivän kuluessa siitä, kun komissio on vahvistanut kyseisen markkinointivuoden tosiasiallisen tuotannon sekä asetuksen (ETY) N:o 2261/84 17 a artiklan 2 kohdassa säädetyn tuotantotuen yksikkömäärän."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä olevan 1 artiklan 2 kohtaa sovelletaan kuitenkin 1 päivästä marraskuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä tammikuuta 1989.

Labels: 17
19
5